מחבר: אמנון פרנקל

כיתות יעד: ז - ט

מגילת אסתר על פי רש"י וחז"ל - פרק ג

1. א -– מהי הרפואה ומהי המכה? (רמז – היזכר בסוף הפרק הקודם)

מהו הרמז שיש בתחילת הפסוק לכך שהוא קשור לנושא הקודם?

1. ב - מהו הקושי שרש"י מתמודד איתו, ומהי תשובתו לכך?
2. ב – הסבר: "כִּי-כֵן צִוָּה לוֹ הַמֶּלֶךְ".
3. ב – "וּמָרְדֳּכַי לֹא יִכְרַע וְלֹא יִשְׁתַּחֲוֶה" – נסה להסביר את ההבדל בין לשון זו הכתובה במגילה, לבין אפשרות הניסוח האחרת – "לא כרע ולא השתחווה".
4. "ויגידו להמן" - אמר להם המן: הגידו לו, הלא זקנו השתחוה לזקני, דכתיב ואחר נגש יוסף ורחל וישתחוו, אמר להו: ועדיין לא נולד בנימין" (מדרש אסתר רבה ז, ט)

מהי ה"תכונה התורשתית" של מרדכי?

**הארה –** לפי הזוהר והמהר"ל התכונה הזו קשורה לעובדה שבנימין נולד בארץ ישראל**.**

1. ד – מהם "דברי מרדכי"?
2. ז – מדוע זה "מקרא קצר" – מה חסר?
3. ז - הסבר: "מִיּוֹם לְיוֹם וּמֵחֹדֶשׁ לְחֹדֶשׁ שְׁנֵים עָשָׂר".
4. ח – הסבר: "וְאֶת-דָּתֵי הַמֶּלֶךְ אֵינָם עֹשִׂים", "אֵין שֹׁוֶה לְהַנִּיחָם".
5. י – מהי המשמעות החוקית לנתינת הטבעת להמן?
6. השווה את הקלות שבה הסכים אחשוורוש להצעת המן, להיסוס וההתייעצות לפני הריגת ושתי. הסבר את פשר הדבר.

היעזר בדברי חז"ל: "א"ר יצחק, לחזירתא כדת, ולאומה קדושה שלא כדת אלא באכזריות"(מדרש אסתר רבה ד, ה)

1. יד – "פַּתְשֶׁגֶן הַכְּתָב, לְהִנָּתֵן דָּת בְּכָל מְדִינָה וּמְדִינָה, גָּלוּי לְכָל הָעַמִּים לִהְיוֹת עֲתִדִים לַיּוֹם הַזֶּה."
2. מהי משמעות הדברים?
3. נסה לשער מדוע הניסוח מעורפל
4. טו – "וְהָעִיר שׁוּשָׁן נָבוֹכָה" – מי בדיוק נבוך?